2016. gada 3. februārī Rīkojums Nr. 115

Rīgā (prot. Nr. 5 30. §)

Par Rīcības plānu Ģimenes valsts politikas pamatnostādņu

2011.–2017. gadam īstenošanai 2016.–2017. gadā

1. Apstiprināt Rīcības plānu Ģimenes valsts politikas pamatnostādņu 2011.–2017. gadam īstenošanai 2016.–2017. gadā (turpmāk – rīcības plāns).

2. Noteikt Labklājības ministriju par atbildīgo institūciju rīcības plāna īstenošanā.

3. Ministrijām un citām atbildīgajām institūcijām 2016. gadā nodrošināt rīcības plānā paredzēto pasākumu izpildi noteiktajos termiņos atbilstoši tām piešķirtajiem valsts budžeta līdzekļiem.

4. Ministrijām un citām atbildīgajām institūcijām līdz 2018. gada 1. februārim atbilstoši kompetencei iesniegt Labklājības ministrijā informāciju par rīcības plānā ietverto pasākumu izpildi.

5. Labklājības ministrijai, atbilstoši Ministru kabineta 2011. gada 18. februāra rīkojuma Nr. 65 "Par Ģimenes valsts politikas pamatnostādnēm 2011.–2017. gadam" 5.2. apakšpunktam iesniedzot (līdz 2018. gada 1. aprīlim) Ministru kabinetā Ģimenes valsts politikas pamatnostādņu 2011.–2017. gadam īstenošanas novērtējumu, iekļaut tajā informāciju par rīcības plāna īstenošanu.

Ministru prezidente Laimdota Straujuma

Labklājības ministrs Uldis Augulis